o
YLTÄKYLLÄINEN ELÄMÄ
Nostan käteni ja ylistän sinua,
pysyn aina vahvana ja kuljen sinun teitäsi.
Löysin armosi.
Sanat eivät voi kuvata, miten paljon rakastan sinua, Jeesus.
Olet se, jota ilman en voi elää.
Seison korkealla vuorella ja huudan:
Olet todella Jumalan poika.
Olet kaikki, mitä tarvitsen elääkseni.
Palvon sinua.
Olet kaikki, mitä tarvitsen elääkseni.
Seuraan sinua.
Olet kaikki, mitä tarvitsen elääkseni.
Palvon sinua.
Olet kaikki, mitä tarvitsen elääkseni.
Seuraan sinua.
Kaikki mitä tarvitsen on Jeesus Kristus.
Olet kaikki, mitä tarvitsen elääkseni.
Palvon sinua.
Olet kaikki, mitä tarvitsen elääkseni.
Seuraan sinua.
Olet kaikki, mitä tarvitsen elääkseni.
Palvon sinua.
Olet kaikki, mitä tarvitsen elääkseni.
Seuraan sinua.
Olet kaikki, mitä tarvitsen elääkseni.
Palvon sinua.
Olet kaikki, mitä tarvitsen elääkseni.
Seuraan sinua.
Jeesus nousi vuorelle. Hän käski luokseen ne, jotka hän oli valinnut
olemaan kanssaan lähettääkseen heidät saarnaamaan
valtuuttaakseen heidät karkot- tamaan saastaisia henkiä:
Simon, jolle hän antoi nimen Pietari, Jaakob Sebedeuksen poika
ja tämän veli Johannes, joille hän antoi nimen Boanerges --
ukkosenjylinän pojat -- sekä Andreas, Filippus ja Bartolomeus,
Matteus, Tuomas ja Jaakob Alfeuksen poika, Taddeus, Simon Kananeus
ja Juudas Iskariot, sama joka kavalsi hänet.
Tiedämme, että Jeesus kutsui myös monia muita:
Veronkantajia, fariseuksia ja uskonnollisia johtajia,
rikollisia, spitaalisia, roomalaisia sadanpäämiehiä.
Hän kutsui monia elämänsä ja palvelutehtävänsä kautta
seuraajikseen myös Pietarin, Jaakobin, Johanneksen,
12 tunnetun lisäksi. Hän kutsui monia.
Kasvun ympäristössä ei voi itse päättää, ketä muita kutsutaan.
Pahoittelen.
Sinun on vain vastattava omaan kutsuusi tietämättä, ketä muita
on mukana kun pääset siihen. Kalastajina toimineet opetuslapset
olisivat voineet sanoa Jeesukselle: Ketä muita on tulossa mukaan?
Jotkut ovat niin kiinnostuneita siitä, ketä muita kutsuun liittyy,
etteivät ala toimia, ellei mukana ole oikeita ihmisiä.
Jotkut seurakunnat ovat sellaisia. Koossa on samankaltaisia ihmisiä,
koska emme tahdo Jumalan kutsuvan muunlaisia, jotta välttäisimme
epämukavan olon, haasteet tai ajattelumme laajentamisen.
Ehkä kalastajista ei olisi tuntunut mukavalta tietää, että ryhmään
oli tulossa myös lakimiehiä, kirjanpitäjiä, lääkäreitä
ja erilaisia ihmisiä, jotka ovat kanssasi samassa tiimissä.
Kun olet kasvun ympäristössä, kuten seurakunnassamme,
et saa päättää, kenen kanssa teet tuttavuutta tai jaat elämäsi.
Jeesus kutsui erilaisia ihmisiä eri taustoista, ammateista,
taloudellisista tilanteista ja roduista. Kasvun ympäristössä
on aina ihmisiä, joita emme välttämättä valitsisi mukaan.
Jotkut eivät toivoisi kasvavaan seurakuntaan nuoria.
Jotkut eivät toivoisi seura- kuntaan vanhoja ihmisiä.
Jotkut eivät toivoisi köyhiä, eri taustoista lähtöisin olevia,
tai rikkaita liikemaailman ihmisiä, jotka voivat tuntua uhkilta.
Jos rakennamme seurakunnan niistä, joita Jumalan pitäisi valita,
seurakuntalaiset muistuttaisivat meitä.
Tämäkin seurakunta oli ennen enemmän sellainen
ennen kuin laajensimme rakkauden kehää ja tajusimme, että
kasvun ympäristössä ei voi valita, keitä Jumala kutsuu.
Kun hän on vastuussa ympäristöstä, mukaan tulee kaikenlaisia ihmisiä
ja erilaiset ihmiset saavat mahdollisuuden.
Osaksi juuri se kasvattaa, että olet ihmisten kanssa,
joihin et muuten tutustuisi,
mutta nyt olet heidän kanssaan seurakunnassa, palvelette
yhdessä seurakunnan eri tehtä- vissä, kuuntelet heidän puheitaan,
saat vaikutteita heidän elämäntarinoistaan.
Jotkut eivät valitsisi naisia. Jeesus kutsui myös naisia
palvelemaan ja osaksi tiimiä. Sen ajan kulttuurissa ei ollut
yleisesti hyväksyttyä valtuuttaa naisia kuten Jeesus teki.
Monissa seurakunnissa ei vieläkään hyväksytä naisia palvelutehtävissä,
eivätkä naiset saa puhua julkisesti tai johtaa seurakunnassa
vain koska ovat naisia.
Seurakunnissa on pitkään vallinnut miesvaltainen teologia.
Emme tajunneet, että Jumala kutsuu kaikenlaisia ihmisiä,
emmekä saa valita, keitä he ovat.
Se, mitä et kunnioita, ei voi olla sinulle siunaukseksi.
Kuten ei sekään, minkä raivaat pois tieltä.
Jeesus valitsi niin monia olemaan kanssaan, että
varmaankin kaikista tuntui epämiellyttävältä ajatella,
että seuraava valittu sotkisi koko tiimin karman.
Jeesushan kutsui jatkuvasti ihmisiä, joita
valitut eivät olisi kutsuneet.
Ne, joita et valitsisi, kasvattavat sinua usein eniten.
Mukaan lukien vihollisesi, sillä mukana oli myös Juudas.
Kuka hänet olisi valinnut?
Jeesus sekä kutsui hänet että antoi hänen jatkaa tiimissä.
Se muokkasi kaikkien maailmaa.
1 Piet. 2:5 sanoo seurakunnalle: Rakentukaa itsekin elävinä kivinä
hengelliseksi rakennukseksi.
Kun rakentajat rakentavat, he ottavat elämän raaka-aineesta.
Puu kaadetaan ennen kuin sitä käytetään rakentamiseen.
Puusta otetaan elämä, jotta sitä voitaisiin käyttää rakentamiseen.
Joskus puuta pidetään eri lämpötiloissa
niin että puun liike lakkaa ja se sopii paremmin rakentamiseen.
Jumala ei kaada mitään käyttääkseen vaan rakentaa elävistä asioista.
Hän käyttää eläviä kiviä, mikä on ristiriitaista.
Vertauksessa olet kivi, jota Jumala käyttää
rakentaakseen rakennustaan, mutta olet elävä.
Kun rakennat elävistä, arvaamattomista,
oikullisista kivistä, ihmisistä, rakentaminen on mielenkiintoista.
Kun luet Jeesuksen elämästä näiden ihmisten, elävien kivien kanssa,
ei koskaan tiedä, mitä saa. Jokainen päivä on lottoamista,
kun rakentaa elävistä asioista. Kun rakennat perheesi lapsistasi,
jokainen päivä on lottoa. Yrität rakentaa lapset osaksi perhettä,
vastuullisiksi kunnon ihmisiksi, elämään hyvän elämän,
mutta tähtäät liikkuvaan maaliin, koska he ovat eläviä ja liikkuvia.
Haluaisit kaataa, ottaa elämän ja opettaa heitä sitten,
mutta kaikki liikkuvat siitä, missä oletit heidän olevan.
Jumala käyttää eläviä, hengittäviä ihmisiä
eri vaiheissa, oikkuineen päivineen rakentaakseen seurakuntaansa.
Se tekee seurakunnasta jännittävän. Mitä enemmän elämää kivessä on,
sitä mielenkiintoisemman se tekee rakennuksesta.
Uskonto ottaa elämän ihmisestä ennen kuin sanoo:
voit olla osa seurakuntaa. Tajusimme vuosia sitten,
että ihmisten on annettava tulla, olla sellaisia kuin ovat
ja yritämme rakentaa heistä Jumalan rakennusta.
He ovat eläviä kiviä. Tänään olet osa Jumalan elävien kivien joukkoa,
kasvat, liikut, et aina ole yhteistyökykyinen, teet virheitä
kuten opetuslapsetkin. Sellaista materiaalia Jumala haluaa käyttää.
Toinen valtava ajatus kasvun ympäristöstä.
Ajattelette ensin: tiedän tuon, eikä se ole suurta.
Mutta älkää ajatelko: tiedän jo, mitä hän sitten sanoo.
Kerron erään paholaisen parhaiten varjelluista salaisuuksista.
Teidän on hyvä tietää se kasvun ympäristössä.
Kun näytän sen, näette sen Jeesuksen suhteessa ihmisiin
ja tahdon teidän alkavan nähdä sen myös Jumalan suhteessa teihin.
Kun Jumala kutsuu sinut valtakuntaansa,
kun tulet uskoon, osaksi hänen rakennustaan,
hän tietää kutsuessaan, että olet keskeneräinen.
Hän tietää kutsuessaan, että olet keskeneräinen.
Oletko pyytänyt Jumalalta anteeksi sitä, miten huonon kaupan hän teki
saadessaan sinut? Oletko ollut pahoillasi,
koska Jumala sai sinut kumppanikseen työhön?
Kaikkine heikkouksinesi, jotka tiedostat,
vaikka muut eivät niistä tietäisikään.
Jotkut elävät, käyttävät kieltä ja ajattelutapaa,
joka selittelee aina Jumalalle tyhmyyttään, hitauttaan,
virheitään, toiveitaan siitä, että voisivat tehdä paremmin
tai saada toisen mahdollisuuden.
Rentoutukaa ja ymmärtäkää, että Jumala tiesi kutsuessaan,
että olisit keskeneräinen koko loppuelämäsi ajan.
Hän tietää, että työtä riittää, joskus ankaraakin työtä.
Jos pyytelet Jumalalta anteeksi sitä kuka olet,
heikkouksiasi ja virheitäsi, on kuin ajattelisit
Jumalan käyttävän sinua vain anteeksipyyntöjesi vuoksi.
Kun pyytelet joltakin koko ajan anteeksi, on kuin muistuttaisit:
"Tiedän, että tiedätte, etten ole kovin hyvä.
Haluan teidän tietävän, etten ole paras mahdollinen,
joten jos toistelen sitä, ette koskaan ajattele minun
luulevan itsestäni liikoja. Saatat pysytellä väleissä
jos vain pyytelen anteeksi koko ajan."
Pyytelet anteeksi aivan kuin se olisi syy miksi sinua käytetään.
Jumalalta anteeksi pyytely ei saa häntä toteamaan:
"En muistanutkaan, miten hyödytön olet.
Koska se tuntuu sinusta pahalta, voin käyttää sinua edelleen."
Kun Jumala kutsui sinut, ja pyysit anteeksi heikkouttasi
ja epäonnistumisiasi, Jumala ei sano:
"En tiennytkään tuota sinusta.
Mikset kertonut aikaisemmin?
En tiennyt, että olet tuollainen, Pietari, Jaakob tai Johannes.
Jos olisin tiennyt, olisin valinnut jonkun toisen."
Kun Jumala kutsuu sinut, hän tietää, että olet keskeneräinen.
Jumala käyttää sinua tietäen sen ja sinun on annettava hänen
käyttää sinua tietäen, että kun Jumala käyttää sinua,
olet keskeneräinen. Palvelutehtäväni alussa
tunsin itseni huijariksi kun annoin sielunhoitoa.
Ihmiset tulevat pastorin, Jumalan miehen tai naisen luokse
avautumaan elämästään. Muistan erään pariskunnan.
En tiennyt etukäteen, mitä he halusivat. Kun he alkoivat kertoa
ongelmistaan, he tahtoivat neuvoja koska olivat veloissa.
Heidän puhuessaan ymmärsin olevani heitä pahemmissa veloissa.
Mitä tehdä?
Esittäisinkö, etten ole koskaan ottanut lainaa enkä voi ymmärtää
lainanottajia tai kontrollin menettämistä raha-asioissa,
sehän on häpeällistä, ettekö kuuntele opetustamme,
ettekö usko Jumalan sanaan, ettekö pysty hillitsemään itseänne?
Niinkö pitäisi tehdä kun ihmiset kertovat olevansa veloissa?
Pari on veloissa, nainen itkee ja mies häpeää. Itse ajattelin:
Eihän tämä ole mitään omaan lainaani verrattuna.
Kuin menisi lääkäriin ja hän toteaisi: Eihän tuo vielä mitään.
Kuuntelehan, miten sairas minä olen tänään.
Vaihdetaanpa hetkeksi paikkoja. Kirjoita sinä minulle resepti.
En ole aiemmin kertonut kenellekään, mitä tein.
Pyysin heitä antamaan minulle sielunhoitoa.
Käänsin tilanteen päinvastoin ja sanoin:
Tiedättekö, olen itse pahoissa veloissa. Opitteko mitään?
Löysittekö keinoja tilanteen voitta- miseksi? Mitä olette keskustelleet?
He katsoivat ihmeissään.
Kuin sokea taluttaisi sokeaa.
Yritin auttaa heitä ja jakaa heille sitä mitä ymmärsin elämästä.
He yrittivät auttaa minua. Minun piti ymmärtää alusta asti,
että joskus ihmiset tulivat pyytämään apua asioissa,
joissa tunsin itse tarvitsevani apua.
Joskus saarnaan niin, etten tunne olevani siihen pätevin henkilö.
Olen ollut konferenssien paneeli- keskusteluissa ympäri maailmaa
vastaten pastoreille, jotka ovat kokeneempia
tai johtaneet isompia seurakuntia.
Häpesin, koska heidän olisi pitänyt olla vastaamassa eikä minun.
Elämässä on ymmärrettävä, että kun Jumala kutsuu sinut,
hän tietää keskeneräisyytesi ja hän käyttää sinua
keskeneräisenäkin.
Esitän teille kysymyksen:
Jos Jumala ei voisi käyttää petollisia, epäonnistuvia, heikkoja
ja syntisiä ihmisiä, ketä hänelle jäisi käytettäviksi?
On luovuttava illuusiosta, jota joskus tyrkytämme
ja viestitämme seurakunnassa. Olen elänyt sen paineen alla
usein elämäni aikana. Olemme luoneet seurakuntakulttuurin,
jonka mukaan elämän täydellisyys, henkikaste, kielilläpuhuminen
henkilahjojen käyttäminen, hengen hedelmien kukoistaminen oksillasi
ja rakkauden ja ilon runsaus ovat edellytyksiä käyttökelpoisuudelle.
Avioliiton, lasten ja työn pitäisi olla täydellisiä, talouden kunnossa
ja ajattelun nerokasta. Jos elämäsi olisi järjestyksessä,
sitten voisimme ehkä käyttää sinua tuolien järjestelemisessä.
Näin meistä tuntui. Ja tietysti hengellisten johtajien
piti olla maailman täydellisimpiä, lahjakkaimpia ja
ihmeellisimpiä ihmisiä.
Tämän kulttuurin keskellä kasvaessani tiesin,
etten ollut sellainen ihminen, enkä ole vieläkään.
Olin jatkuvasti hämmentynyt: oli hienoa olla Jumalan käytössä,
mutta oliko Jumala unohtanut, miten tyhmä olen,
miten paljon apua itse tarvitsen? Tämä on joillekin oikea ongelma.
Miten Jumala voi käyttää meitä kun ajattelemme:
Olen pahoillani, Jumala, ehkä teit virheen tänään,
ehkä muistat huomenna, ettei häntä pitäisi käyttää,
koska hän on hyödytön, ei sellainen jota minun pitäisi käyttää.
Jeesus lähetti 12 opetuslasta ja antoi heille voiman,
auktoriteetin, voiman julistaa evankeliumia,
auktoriteetin ajaa ulos pahoja henkiä.
Hän lähetti heidät edustamaan itseään.
He paransivat sairaita, vapauttivat sidottuja, julistivat evankeliumia.
Hän lähetti heidät edustamaan itseään. Hetkinen, Jeesus!
Ovatko nämä ne samat ihmiset, jotka vihasivat samarialaisia?
Ne, jotka sivalsivat ihmisten korvia irti?
Ne, jotka kielsivät sinut? Markus kirjoittaa, että Getsemanessa
he kaikki hylkäsivät Jeesuksen. Ei ainoastaan Pietari,
joka kielsi hänet kolmesti ja vielä kiroten.
Pietari kirosi. Hän käytti rumia sanoja.
Hän oli ollut kolme vuotta apostoli Jeesuksen seurassa.
Ja edelleen hän kiroili.
Nämä ovat ne samat ihmiset.
Kun luet Jeesuksen elämästä heidän seurassaan,
hän joutuu päivittäin kohtaamaan heissä sellaista, mikä
mielestäsi estäisi Jumalaa käyttämästä sinua.
Jaakob ja Johannes väittelevät, kuka heistä on suurin.
Jeesus nostaa lapsen ja sanoo: Ellette tule lasten kaltaiseksi...
He lähettävät äitinsä Jeesuksen luokse,
pari päivää ennen ristiin- naulitsemista.
He miettivät, kuka pääsee Jeesuksen viereen taivaassa.
He kilpailivat asemasta, tahtoivat tietää kuka on suurin.
Pietari kielsi Jeesuksen, kirosi ja sivalteli ihmisten korvia irti.
He vihasivat samarialaisia eli olivat rasisteja.
He estivät ryhmän ulkopuolisia ajamasta ulos pahoja henkiä.
He sanoivat Jeesukselle: kutsutaan tuli polttamaan heidät,
koska he eivät rakasta sinua. Kun tulit kaupunkiin tänään,
he eivät juhlineet sinua, koska he ovat samarialaisia.
Kutsutaan tuli ja pyyhitään samarialaiset pois maan päältä.
Nämä samat ihmiset lähetettiin julistamaan evankeliumia ja
ajamaan ulos pahoja henkiä. Luulisi henkien sanovan:
Sinäkö ajaisit minut ulos? Et voi olla tosissasi!
Millä perusteella? Entä tämä ja tämä elämässäsi?
Entä Juudas? Hänetkin lähetettiin julistamaan ja vapauttamaan.
Entä Abraham? Hän valehteli väittäen vaimoaan siskokseen.
Entä Mooses? Hän on murhaaja!
Silti nämä ihmiset säilyvät seurakunnan historiassa
Jumalan miehinä ja naisina. Entä Rahab?
Hän toimii sylitanssijana Jerikossa.
En keksi näitä asioita.
Älkää sanoko: Jumala ei voi käyttää minua,
koska poltan tupakkaa.
Jumala ei voi käyttää minua, koska olen veloissa,
koska juon, käytän huumeita, valehtelin, menetin malttini,
olen eronnut, ollut vankilassa tai menossa vankilaan,
tein virheen tai katsoin netissä jotakin, mitä ei olisi pitänyt.
Kuunnelkaa. En puhu näiden asioiden puolesta,
mutta jos Jumala voi käyttää vain täydellisiä ihmisiä,
olemme pulassa.
Vaihdan parhaimpani siihen, mitä olet. Jään käsiisi.
Luovutan kaiken, luovutan kaiken mitä olen
Pelastajalle, joka luopui kaikesta.
Luovutan kaiken, luovutan kaiken mitä olen
Pelastajalle, joka luopui kaikesta vuokseni.
Sen vuoksi, mitä olet ja mitä minusta voi tulla,
Jeesus, luovutan elämäni.
Sen vuoksi, mitä olet ja mitä minusta voi tulla,
Jeesus, luovutan elämäni.
Hengitän sinua päivittäin.
Rakkautesi suloisuus on kaikki, mitä tarvitsen.
Luovutan kaiken.
Kiitos, että katsoit tämän päivän ohjelman.
Toivottavasti nautit ohjelmasta, jota lähetämme ympäri maailmaa.
Se on viikoittain siunaukseksi ja avuksi miljoonille.
Kiitos katselemisesta, ystävyydestä ja kumppanuudesta.
Toivottavasti nautit ohjelmasta. Voit kirjoittaa siitä meille.
Siunausta. Kiitos.
Ohjelmiamme voi ladata Internetistä.
Podcast-ohjelmia voi ladata iTunes-musiikkikaupasta.
Lataukset ovat ilmaisia.
Ohjelman kotisivuilta voi tilata opetuksia mp3-tiedostoina -
ja laulukirjoja PDF-tiedostoina.
Lisätietoja saa ohjelman kotisivuilta.
ALM järjestää konsertteja. 8.6.2008 esiintyi Leeland.
Leeland on palkittu uuden sukupolven ylistysbändi.
Tule sinäkin konsertteihimme!
Hei tytöt! Olen Charlotte.
Järjestämme vuosittain naistenkonferenssin.
Vuonna 2009 konferenssin otsikko oli "Hänen saappaissaan".
Millaista on kävellä jonkun toisen saappaissa?
Todellinen ymmärrys tulee, kun asetumme toisen asemaan.
Vuonna 2008 meillä oli upeita puhujavieraita.
Tule mukaan. Meillä tulee olemaan hauskoja hetkiä.
Lisätietoja saa kotisivuiltamme.
Nähdään Cherish-naistenkonferenssissa!
Suomennos: Johanna Tölli
Mikäli tämä ohjelma kosketti sinua ja haluat tukea ohjelmien käännös- ja tekstitystyötä soita tukinumeroomme 0600-10077 (9,85 euroa + pvm) Nordea: 111230-342789 viite: 7744 OKH 1376A